STPI ตั้ง 3 บ.ย่อย ขยายลงทุนต่างประเทศ  
STPI ตั้ง “เอสที คลีน พลาเน็ต, เอสที เอโวลูชั่น, เอสที คลีน พลาเน็ต (เอเชีย)” เพื่อการเข้าลงในกิจการอื่น หวังขยายขอบเขตการลงทุนและกระจายความเสี่ยงของการดำเนินงาน
STPI ตั้ง “เอสที คลีน พลาเน็ต, เอสที เอโวลูชั่น, เอสที คลีน พลาเน็ต (เอเชีย)” เพื่อการเข้าลงในกิจการอื่น หวังขยายขอบเขตการลงทุนและกระจายความเสี่ยงของการดำเนินงาน
20 ม.ค. 2566

บริษัท เอสทีพี แอนด์ ไอ จำกัด (มหาชน) หรือ STPI เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทฯ ได้มีการจัดตั้งบริษัทย่อยใหม่จำนวน 3 แห่ง ได้แก่ 1.บริษัท เอสที คลีน พลาเน็ต จำกัด (ST Clean Planet Co., Ltd.) จดทะเบียนในประเทศไทย, 2.บริษัท เอสที เอโวลูชั่น จำกัด (ST Evolution Pte. Ltd.) จดทะเบียนในสาธารณรัฐสิงคโปร์ และ 3.บริษัท เอสที คลีน พลาเน็ต (เอเชีย) จำกัด (ST Clean Planet (Asia) Limited) จดทะเบียนในเขตบริหารพิเศษฮ่องกงแห่งสาธารณรัฐประชาชนจีน สำหรับวัตถุประสงค์ที่จัดตั้งนั้นเพื่อการเข้าลงทุนในกิจการอื่น (Holding Company) ซึ่งประโยชน์ที่คาดจะได้รับคือการรขยายขอบเขตการลงทุนและกระจายความเสี่ยงของการดำเนินงานของบริษัท